**ΥΠΠΑΝ 7.15.06.7.18/2**

ΠΑΡΑΡΤΗΜΑ 9

**ΕΙΣΗΓΗΤΙΚΗ ΕΚΘΕΣΗ**

**Θέμα: Ο «Περί Προϋπολογισμού του Τεχνολογικού Πανεπιστημίου Κύπρου για το 2022, Νόμος του 2022»**

Το Υπουργικό Συμβούλιο με την Απόφασή του (Αρ. Πρότασης 1412/2021), ημερομηνίας 15 Νοεμβρίου 2021, ενέκρινε τον «Περί Προϋπολογισμού του Τεχνολογικού Πανεπιστημίου Κύπρου για το 2022, Νόμο του 2022», ο οποίος ανέρχεται στα **€73,937,954**.

2. Τα έσοδα του Προϋπολογισμού του Τεχνολογικού Πανεπιστημίου Κύπρου για το 2021, κατανέμονται ως ακολούθως:

|  |  |
| --- | --- |
| **Κατηγορία Εσόδων** | **Ποσό** |
| Κρατική Χορηγία | €42,000,000 |
| Δίδακτρα | €7,300,000 |
| Χρηματοδότηση Διαρθρωτικών Προγραμμάτων | €500,000 |
| Διάφορες Εισπράξεις | €24,137,954 |
| **Σύνολο** | **€73,937,954** |

3. Οι Δαπάνες του Προϋπολογισμού του Τεχνολογικού Πανεπιστημίου Κύπρου για το 2021, κατανέμονται ως ακολούθως:

|  |  |
| --- | --- |
| **Δαπάνες** | **Ποσό** |
| Τρέχουσες (κεφ. 1) | €32,962,593 |
| Λειτουργικές (κεφ. 2) | €5,542,765 |
| Διαχειριστικά έξοδα (κεφ. 3) | €6,146,303 |
| Κεφαλαιουχικές (κεφ. 4) | €6,571,273 |
| Μη προβλεπόμενες και αποθεματικό | €22,715,020 |
| **Σύνολο** | **€73,937,954** |

4. Σκοπός του «Περί Προϋπολογισμού του Τεχνολογικού Πανεπιστημίου Κύπρου για το 2022, Νόμου του 2022» είναι να καλύψει δαπάνες που αφορούν στη γενικότερη ανάπτυξη του Πανεπιστημίου για το οικονομικό έτος που λήγει την 31 Δεκεμβρίου του 2022.

5. Το Υπουργείο Παιδείας, Πολιτισμού, Αθλητισμού και Νεολαίας (ΥΠΠΑΝ), συμφωνεί με τον Προϋπολογισμό του Τεχνολογικού Πανεπιστημίου Κύπρου (ΤΕΠΑΚ) για το 2022, όπως έχει καταρτιστεί, αφού είναι γενικά σύμφωνος με τις θέσεις του ΥΠΠΑΝ και έχει διαμορφωθεί κατόπιν διαλόγου με το ΤΕΠΑΚ, το Υπουργείο Οικονομικών και το Τμήμα Διοίκησης και Προσωπικού του Υπουργείου Οικονομικών. Επιπρόσθετα, ο Προϋπολογισμός λαμβάνει υπόψη την παρούσα δημοσιονομική κατάσταση του κράτους, όπως προτεραιότητες του Πανεπιστημίου, καθώς, επίσης, και ειλημμένες υποχρεώσεις του, για την ομαλή λειτουργία του και τη σταδιακή και απρόσκοπτη ανάπτυξή του, όπως αυτή έχει προγραμματιστεί. Σημειώνεται, ότι το Υπουργικό Συμβούλιο ενέκρινε τη δυνατότητα υπέρβασης της Κρατικής Χορηγίας, ύψους €2,000,000, από εξοικονομήσεις του Προϋπολογισμού του ΤΕΠΑΚ για το 2022 ή και του Υπουργείου Οικονομικών.

6. Το Υπουργείο Οικονομικών με επιστολή του, ημερομηνίας 17 Σεπτεμβρίου 2021, συμφώνησε με την προώθηση του Προϋπολογισμού του ΤΕΠΑΚ για το 2022, υπό τις πιο κάτω προϋποθέσεις και σχόλια, τόσο του Υπουργείου Οικονομικών όσο και του Τμήματος Δημόσιας Διοίκησης και Προσωπικού:

Παρατηρήσεις Υπουργείου Οικονομικών

(α) Να υιοθετηθούν στον Προϋπολογισμό οι εισηγήσεις του Τμήματος Δημόσιας Διοίκησης και Προσωπικού (αναφέρονται πιο κάτω).

(β) Να αφαιρεθούν οι πρόνοιες που αφορούν στην ανέγερση νέων εστιών, τόσο στα έσοδα όσο και στις δαπάνες, από το ΜΔΠ 2022-2024.

(γ) Να παραμείνει η υπέρβαση των €2.000.000 στην Κρατική Χορηγία για το 2022.

(δ) Να μειωθεί η Κρατική Χορηγία για το 2024 κατά €2.000.000, ώστε να παραμείνει στα ίδια επίπεδα με τα έτη 2022 και 2023.

(ε) Να γίνουν αναπροσαρμογές εσόδων και μειώσεις δαπανών με στόχο τον ισοσκελισμό του Προϋπολογισμού για τα έτη 2022-2024.

Παρατηρήσεις Τμήματος Δημόσιας Διοίκησης και Προσωπικού

Μετά από μελέτη του Προϋπολογισμού του ΤΕΠΑΚ για το έτος 2022, το ΤΔΔΠ συμφωνεί με το περιεχόμενό του, λαμβανομένων υπόψη των πιο κάτω παρατηρήσεων:

(α) Συμπερίληψη στον Προϋπολογισμό του ΤΕΠΑΚ των νέων θέσεων, όπως φαίνονται στον πιο κάτω πίνακα:

|  |  |
| --- | --- |
| **Λεπτομέρειες θέσης** | **Αρ. Θέσεων ΤΕΠΑΚ** |
| Ανώτερος Λειτουργός Πανεπιστημίου Κλ.13(ιι) | 1 |
| Λειτουργός Πανεπιστημίου Κλ.11(ιι) | 3 |
| Οικονόμος Κλ. Α2, Α5 και Α7(ιι) | 1 |
| **Σύνολο** | **5** |

(β) Κατάργηση τριών (3) θέσεων Λειτουργού Πανεπιστημίου Κλ. Α8, Α10 και Α11, συνεπεία της δημιουργίας των τριών (3) θέσεων Λειτουργός Πανεπιστημίου Κλ.11(ιι), έτσι ώστε ο συνολικός αριθμός θέσεων στον Προϋπολογισμό του ΤΕΠΑΚ για το 2022 να ανέρχεται στις τριάντα εννέα (39) θέσεις.

(γ) Το άρθρο 10(5) να αντικατασταθεί ως ακολούθως:

*(5) Απαγορεύεται η πλήρωση κενών θέσεων ωρομίσθιου προσωπικού εκτός εάν:*

*(α) ο Υπουργός Παιδείας, Πολιτισμού, Αθλητισμού και Νεολαίας, μετά την υποβολή αιτήματος από την αρμόδια αρχή, εισηγηθεί στον Υπουργό Οικονομικών την εξαίρεση από την απαγόρευση πλήρωσης μόνιμης ωρομίσθιας θέσης και*

*(β) ο Υπουργός Οικονομικών ενημερώσει γραπτώς τον Υπουργό Παιδείας, Πολιτισμού, Αθλητισμού και Νεολαίας για την απόφασή του σε σχέση με την εξαίρεση από την απαγόρευση πλήρωσης ή μη της συγκεκριμένης ωρομίσθιας θέσης*

(δ) Ο Πίνακας στον οποίο παρουσιάζεται η μείωση των κλιμάκων εισδοχής (Παράρτημα του Άρθρου 8), να αντικατασταθεί με τον ακόλουθο Πίνακα:

|  |  |
| --- | --- |
| Κλίμακα Θέσης | Ετήσιος βασικός μισθός τα δύο πρώτα έτη υπηρεσίας ή απασχόλησης (€) |
| Κλ. Α1, Α2 και Α5(ii) | 13.546 |
| Κλ. Α2,Α5 και Α7(ii) | 13.598 |
| Κλ. Α2, Α5 και Α7(ii) (Τεχνικοί με δίπλωμα ΑΤΙ ή ισότιμο προσόν που τοποθετούνται στη δεύτερη βαθμίδα της Κλ. Α5) | 15.143 |
| Κλ. Α5(2η βαθμίδα), Α7 και Α8(i) | 15.143 |
| Κλ. Α8, Α10 και Α11 | 22.048 |
| Κλ. Α8, Α10 και Α11  (Κάτοχοι θέσης Ειδικού Εκπαιδευτικού Προσωπικού με Διδακτορικό τίτλο σπουδών που τοποθετούνται στην αρχική βαθμίδα της Κλ. Α10) | 30.856 |
| Κλ. Α9, Α11 και Α12 | 27.368 |
| Κλ. Α9, Α11 και Α12 (κάτοχοι πανεπιστημιακού διπλώματος και εγγεγραμμένα μέλη στο οικείο Επαγγελματικό Σώμα που τοποθετούνται στην αρχική βαθμίδα της Κλ. Α11) | 36.470 |
| Κλ. Α12 και Α13 | 40.480 |
| Κλ. Α13(ii) | 47.931 |

7. Ο Υπουργός Παιδείας, Πολιτισμού, Αθλητισμού και Νεολαίας εξουσιοδοτήθηκε από το Υπουργικό Συμβούλιο να καταθέσει τον «Περί Προϋπολογισμού του Τεχνολογικού Πανεπιστημίου Κύπρου για το 2022, Νόμο του 2022», στη Βουλή των Αντιπροσώπων για ψήφιση.

ΥΠΟΥΡΓΕΙΟ ΠΑΙΔΕΙΑΣ, ΠΟΛΙΤΙΣΜΟΥ,

ΑΘΛΗΤΙΣΜΟΥ ΚΑΙ ΝΕΟΛΑΙΑΣ

26 Νοεμβρίου 2021

ΔΑΕ/ΓΚ